pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กระทรวงการคลังเปิดจำหน่ายพันธบัตรออมทรัพย์พิเศษรุ่น “เราชนะ” ในปีงบประมาณ พ.ศ. 2564
วันจันทร์ที่ 25 มกราคม 2564
กระทรวงการคลังเปิดจําหน่ายพันธบัตรออมทรัพย์พิเศษรุ่น “เราชนะ” ในปีงบประมาณ พ.ศ. 2564
สบน.แถลงข่าวการจําหน่ายพันธบัตรออมทรัพย์พิเศษรุ่น “เราชนะ” (We Win) ในปีงบประมาณ พ.ศ. 2564 โดยมีวัตถุประสงค์ในการระดมทุนเพื่อบรรเทาผลกระทบที่เกิดขึ้นกับประชาชน และพลิกฟื้นเศรษฐกิจที่ได้รับผลกระทบการระบาดของโรคติดเชื้อไวรัสโคโรนา 2019
นางแพตริเซีย มงคลวนิช ผู้อํานวยการสํานักงานบริหารหนี้สาธารณะ (สบน.) แถลงข่าวการจําหน่ายพันธบัตรออมทรัพย์พิเศษรุ่น “เราชนะ” (We Win) ในปีงบประมาณ พ.ศ. 2564 โดยมีวัตถุประสงค์ในการระดมทุนเพื่อบรรเทาผลกระทบที่เกิดขึ้นกับประชาชน และพลิกฟื้นเศรษฐกิจที่ได้รับผลกระทบการระบาดของโรคติดเชื้อไวรัสโคโรนา 2019 ตามแผนงานโครงการของรัฐบาล ซึ่งพันธบัตรออมทรัพย์เป็นตราสารหนี้ที่มีความมั่นคงให้ผลตอบแทนที่ดีในช่วงที่ตลาดการเงินมีความเสี่ยงจากความผันผวนทางเศรษฐกิจ และเป็นหนึ่งในนโยบายของรัฐเพื่อการดูแลประชาชน ทุกกลุ่ม พันธบัตรออมทรัพย์พิเศษรุ่น “เราชนะ” จะเริ่มจําหน่ายบนวอลเล็ต สบม. บนแอปพลิเคชันเป๋าตังเป็นที่แรกในวันที่ 1 กุมภาพันธ์ 2564 และจําหน่ายผ่านธนาคารตัวแทนจําหน่ายในวันที่ 5 กุมภาพันธ์ 2564 เป็นต้นไป ซึ่งผู้ลงทุนสามารถเลือกลงทุนได้ตามความสะดวก ดังนี้
1) รุ่นเราชนะบนวอลเล็ต สบม. วงเงินจําหน่าย 5,000 ล้านบาท รุ่นอายุ 5 ปี อัตราดอกเบี้ยแบบขั้นบันได (Step-up) เฉลี่ยร้อยละ 2.00 ต่อปี โดยเริ่มลงทุนได้ตั้งแต่ 100 บาท จนถึง 5 ล้านบาท ซึ่งในทุกขั้นตอนผู้ลงทุนไม่จําเป็นต้องไปธนาคาร ผู้ลงทุนสามารถดาวน์โหลดแอปพลิเคชันเป๋าตังเพื่อลงทะเบียนและเตรียมโอนเงินเข้าวอลเล็ต สบม. ได้ตั้งแต่วันนี้เป็นต้นไป จําหน่ายตั้งแต่วันที่ 1 - 19 กุมภาพันธ์ 2564
2) รุ่นเราชนะ วงเงินจําหน่าย 55,000 ล้านบาท โดยเป็นการจําหน่ายให้กับประชาชนทั่วไปและนิติบุคคลไม่แสวงหากําไรผ่าน 4 ธนาคารตัวแทนจําหน่าย ได้แก่ ธนาคารกรุงไทย ธนาคารกรุงเทพ ธนาคารกสิกรไทย และธนาคารไทยพาณิชย์ แบบไม่จํากัดวงเงินซื้อ ตั้งแต่วันที่ 5 – 19 กุมภาพันธ์ 2564 แบ่งการจําหน่ายเป็น 2 ช่วง ดังนี้
(1) วันที่ 5-15 กุมภาพันธ์ 2564 จําหน่ายให้กับประชาชนทั่วไป อัตราดอกเบี้ยแบบขั้นบันได (Step Up) โดยรุ่นอายุ 5 ปี อัตราดอกเบี้ยเฉลี่ยร้อยละ 2.00 ต่อปี และรุ่นอายุ 10 ปี อัตราดอกเบี้ยเฉลี่ยร้อยละ 2.50 ต่อปี
(2) วันที่ 16-19 กุมภาพันธ์ 2564 จําหน่ายให้กับนิติบุคคลที่ไม่แสวงหากําไรตามที่กระทรวง การคลังกําหนด รุ่นอายุ 15 ปี อัตราดอกเบี้ยคงที่ร้อยละ 1.80 ต่อปี
ทั้งนี้ วงเงินรุ่นเราชนะที่จําหน่ายบนวอลเล็ต สบม. และธนาคารตัวแทนจําหน่ายไม่นับรวมกัน ผู้ลงทุนจึงสามารถลงทุนได้ทั้ง 2 ช่องทาง
สบน. ตระหนักถึงความสําคัญของสุขภาพผู้ลงทุนและการควบคุมการระบาดของโรคติดเชื้อไวรัสโควิด-19 จึงได้แจ้งให้ธนาคารตัวแทนจําหน่ายปรับวิธีการจองซื้อพันธบัตรออมทรัพย์ให้เหมาะสมกับสถานการณ์และมาตรการการป้องกันการแพร่ระบาดของไวรัสโควิด-19 ของรัฐบาล เพื่อให้ผู้ลงทุนสามารถทําธุรกรรมได้อย่างปลอดภัย ซึ่งผู้ลงทุนสามารถติดต่อสอบถามรายละเอียดเกี่ยวกับเงื่อนไขและวิธีการซื้อพันธบัตรออมทรัพย์ผ่านช่องทางต่างๆ ของธนาคารตัวแทนจําหน่ายทั้ง 4 แห่ง สําหรับวอลเล็ต สบม. ผู้สนใจสามารถสอบถามข้อมูลการใช้งานได้ที่ Call Center โทร. 02-111-1111 หรือที่ธนาคารกรุงไทยทุกสาขา
สํานักพัฒนาตลาดตราสารหนี้ สํานักงานบริหารหนี้สาธารณะ
โทร. 0 2271 7999 ต่อ 5809, 5820/ 0 2265 8050 ต่อ 5315
https://www.facebook.com/pdmo.go.th/videos/235366871403149/
รัฐบาลไทย-ข่าวทำเนียบรัฐบาล-ย้ำ! ไม่ปิดกั้นเอกชน นำเข้าวัคซีนโควิด-19
วันจันทร์ที่ 25 มกราคม 2564
ย้ํา! ไม่ปิดกั้นเอกชน นําเข้าวัคซีนโควิด-19
...
อัพเดทข่าวการนําเข้าวัคซีนโควิด-19
นายกรัฐมนตรีมีนโยบายให้เอกชนนําเข้าได้
โดยต้องยื่นขอขึ้นทะเบียนวัคซีน กับ อย.
หรือสํานักงานคณะกรรมการอาหารและยาให้ถูกต้อง
.
วัคซีนที่จะขอนําเข้ามาใช้ในประเทศไทย
ต้องได้รับการประเมินจาก อย. ก่อนนําไปใช้จริง
ทั้งด้านคุณภาพ ความปลอดภัย และประสิทธิผล
.
โดย อย. พร้อมอํานวยความสะดวก
เพื่อให้สามารถอนุมัติวัคซีนได้โดยเร็วที่สุด
แต่จําเป็นต้องเข้มงวดเรื่องกฎเกณฑ์หรือการกํากับดูแล
เพราะเป็นผลิตภัณฑ์ที่เกี่ยวข้องกับชีวิตของประชาชน
.
สําหรับวัคซีนที่ อย. จะรับขึ้นทะเบียน
ถือเป็นวัคซีนที่ได้รับอนุญาตให้ใช้ในภาวะฉุกเฉิน
จึงต้องดําเนินการอย่างรอบคอบ
โดยกํากับติดตาม เฝ้าระวังความปลอดภัย
จากการใช้อย่างต่อเนื่อง
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-"วราวุธ" รมว.ทส. ลงพื้นที่ฟื้นฟูหนองปลาหมอ เพิ่มน้ำต้นทุนอีก 3.5 ล้าน ลบ.ม. บรรเทาปัญหาอุทกภัยและน้ำแล้งในพื้นที่
วันจันทร์ที่ 25 มกราคม 2564
"วราวุธ" รมว.ทส. ลงพื้นที่ฟื้นฟูหนองปลาหมอ เพิ่มน้ําต้นทุนอีก 3.5 ล้าน ลบ.ม. บรรเทาปัญหาอุทกภัยและน้ําแล้งในพื้นที่
"วราวุธ" รมว.ทส. ลงพื้นที่ฟื้นฟูหนองปลาหมอ เพิ่มน้ําต้นทุนอีก 3.5 ล้าน ลบ.ม. บรรเทาปัญหาอุทกภัยและน้ําแล้งในพื้นที่
วันนี้ (22 มกราคม 2564)​ เวลาประมาณ 10.30 น.นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.)​ พร้อมด้วยนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหารระดับสูงในสังกัด
ลงพื้นที่ติดตามการดําเนินงานโครงการปรับปรุงฟื้นฟูหนองปลาหมอ ตําบลย่านยาว อําเภอสวรรคโลก จังหวัดสุโขทัย ซึ่งได้ดําเนินการแล้วเสร็จเพื่อเป็นแหล่งน้ําต้นทุนสําหรับการอุปโภค บริโภค และการเกษตร ช่วยรักษาระบบนิเวศของแหล่งน้ํา เป็นแหล่งเพาะพันธุ์ปลาน้ําจืดและเป็นแหล่งน้ําแก้มลิงบรรเทาปัญหาอุทกภัยและน้ําแล้งในพื้นที่ อีกทั้งยังเป็นแหล่งพักผ่อนหย่อนใจเป็นสถานที่ออกกําลังกายของชุมชนอีกด้วย โดยโอกาสนี้เกษตรกรและประชาชนในพื้นที่โดยรอบ ได้ขอบคุณรัฐบาลและกระทรวงทรัพยากรธรรมชาติและสิ่งแวดล้อม ที่ให้ความสําคัญเและสนับสนุนงบประมาณในการดําเนินงาน ทําให้ประชาชนใช้ประโยชน์จากแหล่งน้ําแห่งนี้เพื่อการเกษตรและต่อยอดผลผลิตแปรรูปเป็นผลิตภัณฑ์รักษ์โลก ช่วยลดปริมาณขยะ อีกด้วย
หนองปลาหมอ เป็นแหล่งน้ําธรรมชาติของตําบลย่านยาว มีพื้นที่ประมาณ 380 ไร่ เดิมมีสภาพตื้นเขิน ในฤดูฝนเกิดปัญหาน้ําท่วมพื้นที่บริเวณโดยรอบหนองปลาหมอ ในฤดูแล้งปริมาณน้ําที่ใช้ในการเพาะปลูกไม่เพียงพอ กระทรวงฯ จึงได้มอบหมายให้ กรมทรัพยากรน้ํา บูรณาการร่วมกับกรมชลประทาน เข้าดําเนินการปรับปรุงฟื้นฟูเพื่อเพิ่มความจุกักเก็บจนสามารถเก็บกักน้ําได้รวมทั้งหมด 3.5 ล้าน ลบ.ม. จนเป็นแหล่งน้ําแก้มลิงที่สําคัญรองรับน้ําจากแม่น้ํายมสายเก่า ลดปัญหาอุทกภัย และเป็นแหล่งน้ําต้นทุนสําหรับการเพาะปลูกในฤดูแล้ง สร้างประโยชน์ให้ประชาชนกว่า 197 ครัวเรือน ครอบคลุมพื้นที่การเพาะปลูกและการเกษตรกว่า 2,000 ไร่ ทั่งยัง ได้วางแผนโครงการระบบกระจายน้ําด้วยพลังงานแสงอาทิตย์ในอนาคตเพื่อให้ประชาชนสามารถเข้าถึงและใช้ประโยชน์จากแหล่งน้ําได้มากยิ่งขึ้น
รัฐบาลไทย-ข่าวทำเนียบรัฐบาล-​วราวุธ” ส่งมอบ "น้ำบาดาล" เสริมความมั่นคงระดับชุมชนช่วยชาวบ้านด่านนาขาม จ.อุตรดิตถ์ กว่า 2,000ราย พ้นภัยแล้ง
วันจันทร์ที่ 25 มกราคม 2564
​วราวุธ” ส่งมอบ "น้ําบาดาล" เสริมความมั่นคงระดับชุมชนช่วยชาวบ้านด่านนาขาม จ.อุตรดิตถ์ กว่า 2,000ราย พ้นภัยแล้ง
​วราวุธ” ส่งมอบ "น้ําบาดาล" เสริมความมั่นคงระดับชุมชนช่วยชาวบ้านด่านนาขาม จ.อุตรดิตถ์ กว่า 2,000ราย พ้นภัยแล้ง
วันนี้ (22 มกราคม 2564) เวลาประมาณ 08.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานเปิดและส่งมอบโครงการพัฒนาน้ําบาดาลเพื่อเสริมความมั่นคงระดับชุมชน พร้อมทั้งตรวจเยี่ยมติดตามความก้าวหน้าโครงการดังกล่าว ณ บ้านด่านนาขาม อําเภอเมือง จังหวัดอุตรดิตถ์ ซึ่งเป็นพื้นที่ 1 ใน 70 หมู่บ้านเสี่ยงภัยแล้งขาดแคลนน้ํา โดยการดําเนินโครงการดังกล่าว ทําให้ประชาชนกว่า 2,000 ราย 2 หมู่บ้าน 700 ครัวเรือน มีน้ําบาดาลสะอาดที่ต่อเข้าสู่ระบบประปาหมู่บ้าน เพื่อการอุปโภคบริโภค ถึง 78,840 ลูกบาศก์เมตรต่อปี ทําให้มีชีวิตความเป็นอยู่ที่ดีขึ้น ซึ่งสอดคล้องกับนโยบายรัฐบาล ที่ให้หน่วยงานที่เกี่ยวข้องบูรณาการการทํางานร่วมกัน เพื่อช่วยเหลือและบรรเทาความเดือดร้อนของประชาชนในพื้นที่ประสบปัญหาภัยแล้งขาดแคลนน้ํา โดยมีเป้าหมายสําคัญ คือ ให้ประชาชนกินดีอยู่ดี มีความสุข ทั้งในเรื่องน้ําอุปโภคบริโภค หรือน้ําเพื่อการเกษตร
ทั้งนี้ การส่งมอบโครงการพัฒนาน้ําบาดาลเพื่อเสริมความมั่นคงระดับชุมชน ประกอบด้วย
1. บ่อน้ําบาดาล พร้อมติดตั้งเครื่องสูบน้ํา ขนาด 6 นิ้ว จํานวน 2 บ่อ
2. ระบบพลังงานแสงอาทิตย์ ขนาดรวมไม่น้อยกว่า 4,800 วัตต์ พร้อมเครื่องกําเนิดไฟฟ้าสํารอง ขนาดไม่น้อยกว่า 8,000 วัตต์ จํานวน 2 ชุด
3. หอถังเหล็กเก็บน้ําชนิดรักษาแรงดัน สูง 15 เมตร ความจุ 40 ลูกบาศก็เมตร
4. ถังกรองสนิมเหล็กขนาดใหญ่
5. จุดจ่ายน้ําถาวร 150,000 ลูกบากศ์เมตรต่อปี
6. จุดบริการน้ําดื่มสะอาด
โดยในการส่งมอบในครั้งนี้ นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม พร้อมด้วย นายผล ดําธรรม ผู้ว่าราชการจังหวัดอุตรดิตถ์ และคณะผู้บริหารระดับสูงของกระทรวงฯ ร่วมเป็นสักขีพยานและส่งมอบโครงการฯ เพื่อให้ประชาชนในพื้นที่แห่งนี้ได้นําไปใช้ประโยชน์และบริหารจัดการร่วมกันต่อไป
รัฐบาลไทย-ข่าวทำเนียบรัฐบาล-ได้ผล! เปิดแจ้งเบาะแสบ่อน - แรงงานเถื่อน ต้นตอโควิด 16 วัน 237 เรื่อง
วันจันทร์ที่ 25 มกราคม 2564
ได้ผล! เปิดแจ้งเบาะแสบ่อน - แรงงานเถื่อน ต้นตอโควิด 16 วัน 237 เรื่อง
...
นายกรัฐมนตรี รับทราบข้อมูลที่ประชาชนช่วยแจ้งเบาะแส
การกระทําผิดกฎหมายเกี่ยวกับ บ่อน ค้าประเวณี แรงงานผิดกฎหมาย
และกิจกรรมอื่น ๆ ซึ่งเป็นสาเหตุของการแพร่ระบาดโรคโควิด-19
ผ่านช่องทาง 1111 ทั้ง 5 ช่องทางแล้ว มีจํานวนถึง 237 เรื่อง
.
ข้อมูลจากสํานักงานปลัดสํานักนายกรัฐมนตรี ระบุว่า
ตั้งแต่วันที่ 7 - 22 ม.ค. 64
มีประชาชนแจ้งเบาะแสการกระทําผิดจํานวน 32,245 เรื่อง แบ่งเป็น
.
เบาะแสแรงงานเข้าเมืองผิดกฎหมาย 25 เรื่อง
เบาะแสบ่อนการพนัน 132 เรื่อง
เบาะแสการทําผิดตามมาตรา 9 แห่ง พ.ร.ก. ฉุกเฉิน ฯ 80 เรื่อง
.
นอกจากนี้ ยังแจ้งเรื่องร้องทุกข์ขอความช่วยเหลือ
รวมถึงสอบถามข้อมูล เสนอความคิดเห็นเกี่ยวกับโรคโควิด-19
จํานวน 32,008 เรื่อง
.
สําหรับข้อมูลเบาะแสดังกล่าว จะส่งต่อให้หน่วยงานที่รับผิดชอบ
ดําเนินการตรวจสอบ รวมถึงผลดําเนินคดี
และรายงานให้นายกฯ ทราบทุกระยะด้วย
.
ขอให้ประชาชนผู้ให้ข้อมูล/แจ้งเบาะแส มั่นใจว่า
รัฐบาลให้ความสําคัญกับการคุ้มครองผู้แจ้งเบาะแส
โดยจะปกปิดชื่อผู้แจ้ง เป็นความลับ
ไม่ให้ผู้แจ้งต้องได้รับภัยจากการแจ้งเบาะแสหรือการให้ข้อมูล
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ก.เกษตร รับหนังสือจากตัวแทนกลุ่มเกษตรกรของพระราชา
วันจันทร์ที่ 25 มกราคม 2564
ก.เกษตร รับหนังสือจากตัวแทนกลุ่มเกษตรกรของพระราชา
ก.เกษตร รับหนังสือจากตัวแทนกลุ่มเกษตรกรของพระราชา ณ ห้องประชุม 135 กระทรวงเกษตรและสหกรณ์ วันที่ 25 มกราคม 2564 กรณีปรับโครงสร้างหนี้ 4 สถาบันการเงินของรัฐ
นายธนา ชีรวินิจ เลขานุการรัฐมนตรีว่าการกระทรวงเกษตรและสหกรณ์ ได้รับมอบหมายจากรัฐมนตรีว่าการกระทรวงเกษตรและสหกรณ์ (ดร.เฉลิมชัย ศรีอ่อน) เป็นประธานการประชุม พร้อมทั้งรับหนังสือจากตัวแทนกลุ่มเกษตรกรของพระราชา ณ ห้องประชุม 135 กระทรวงเกษตรและสหกรณ์ วันที่ 25 มกราคม 2564 กรณีปรับโครงสร้างหนี้ 4 สถาบันการเงินของรัฐ โดยกลุ่มตัวแทนเกษตรกรดังกล่าวได้ขอเสนอชื่อเกษตรกรที่ได้รับผลกระทบปัญหาสินค้าเกษตรตกต่ําเพิ่มเติม ซึ่งธนาคารเพื่อการเกษตรและสหกรณ์การเกษตร จะมีการนัดประชุมหลักเกณฑ์การผ่อนชําระหนี้ NPL ครั้งสุดท้าย ในวันที่ 28 มกราคม 2564 เพื่อหาข้อสรุปการกําหนดเงื่อนไขและหลักเกณฑ์ในการชําระเงินต้นและดอกเบี้ยในโครงการแก้ไขปัญหาหนี้สินเกษตรกรสมาชิกของกองทุนฟื้นฟูและพัฒนาเกษตรกร เมื่อได้ข้อสรุปจึงดําเนินการเข้าสู่การประชุมในคณะรัฐมนตรี ต่อไป
รัฐบาลไทย-ข่าวทำเนียบรัฐบาล-ปลื้ม! ยอดบรรจุงาน Job Expo ขยับขึ้นต่อเนื่อง
วันจันทร์ที่ 25 มกราคม 2564
ปลื้ม! ยอดบรรจุงาน Job Expo ขยับขึ้นต่อเนื่อง
...
ถือเป็นอีกหนึ่งโครงการของรัฐบาล
ที่ได้รับเสียงตอบรับเป็นอย่างดีจากประชาชน
ภายใต้มหกรรมการจัดหางานครั้งยิ่งใหญ่
“Job Expo Thailand 2020”
.
รวมทั้งโครงการจ้างงานใหม่ โดยภาครัฐและเอกชน
หรือ Co – payment
ที่รัฐบาลอุดหนุนเงินเดือนค่าจ้าง
ไม่เกิน 50%/คน/เดือน สูงสุดไม่เกิน 7,500 บาท
เพื่อให้น้อง ๆ ที่จบใหม่มีโอกาสได้งานทํา
และนายจ้าง/สถานประกอบการ มีสภาพคล่องในธุรกิจ
.
ข้อมูลล่าสุดจากกระทรวงแรงงาน ระบุว่า
โครงการนี้จ้างงานได้แล้ว 857,888 คน
จากเป้าหมาย 1,000,000 คน
สร้างรายได้และเกิดเงินหมุนเวียนในระบบเศรษฐกิจ
กว่า 28,000 ล้านบาท แล้ว
.
ในปีนี้ เรายังเตรียมเดินหน้าลุยงานต่อเนื่อง
ทั้งการจ้างงานในอุตสาหกรรมการผลิตสินค้าส่งออก
และตรวจเชื้อโควิด-19 เชิงรุกในสถานประกอบการ
สร้างความเชื่อมั่นต่อลูกค้าชาวต่างประเทศว่า
สินค้าที่ส่งออกไปปลอดเชื้อโควิด 100%
.
รวมถึงหาตลาดแรงงานในต่างประเทศเพิ่ม
เพราะแรงงานไทยเป็นที่ยอมรับและต้องการของต่างประเทศ
ทั้งในอิสราเอล สวีเดน ไต้หวัน ญี่ปุ่น ฯลฯ
.
ส่วนในประเทศจะส่งเสริมการจ้างงานต่อเนื่อง
โดยจะจัดงาน Job Expo Thailand ปีละหนึ่งครั้ง
เพื่อให้คนไทยมีงานทําอย่างยั่งยืนและคุณภาพชีวิตดีขึ้น
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-จังหวัดที่ 61 "วราวุธ" มอบเงินอุดหนุน 10 ป่าชุมชนบ้านหนองกวาง  จ.อุตรดิตถ์
วันจันทร์ที่ 25 มกราคม 2564
จังหวัดที่ 61 "วราวุธ" มอบเงินอุดหนุน 10 ป่าชุมชนบ้านหนองกวาง  จ.อุตรดิตถ์
จังหวัดที่ 61 "วราวุธ" มอบเงินอุดหนุน 10 ป่าชุมชนบ้านหนองกวาง  จ.อุตรดิตถ์
จังหวัดที่ 61 "วราวุธ" มอบเงินอุดหนุน 10 ป่าชุมชนบ้านหนองกวาง จ.อุตรดิตถ์
นายวราวุธ ศิลปอาชา รัฐมนตรีว่าการกระทรัพยากรธรรมชาติและสิ่งแวดล้อม (รมว.ทส.)​ พร้อมด้วยนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหารระดับสูงกระทรวงฯ ลงพื้นที่ตรวจติดตามการดําเนินงานของหน่วยงานในสังกัดกระทรวงฯ ในพื้นที่จังหวัดอุตรดิตถ์ โดยโอกาสนี้ รมว.ทส. มอบเงินอุดหนุน (เงินกู้)​ โครงการสร้างเศรษฐกิจชุมชนจากป่าชุมชน จํานวน 10 ชุมชน ๆ ละ 70,000 บาท รวม 700,000 บาท ซึ่งได้รับการสนับสนุนจากรัฐบาล พร้อมทั้งมอบหนังสือแสดงโครงการป่าชุมชน จํานวน 10 ชุมชน และร่วมเก็บใบไม้แห้งในพื้นที่ ตามนโยบาย "ชิงเก็บ ก่อนเผา" เพื่อลดปริมาณเชื้อเพลิงในพื้นที่ป่า" อีกทั้ง พบปะเครือข่ายป่าชุมชนบ้านหนองกวาง ก่อนที่จะทําการบวชป่าแห่งนี้ ณ อ.พิชัย จ.อุตรดิตถ์ ทุั้งนี้ รมว.ทส. ได้กล่าวขอบคุณและให้กําลังใจเครือข่ายชุมชนและประชาชนทุกท่าน ที่ได้ร่วมกันปกป้องดูแลรักษาป่าต้นน้ําแห่งนี้ พื้นที่ 2, 010 ไร่ ซึ่งเป็น 1 ในป่าต้นน้ําต้นแบบที่ส่งต่อน้ําไปหล่อเลี้ยงพี่น้องประชาชนเกษตรกรในอีกหลายพื้นที่ โดยต้นไม้ทุกต้นเปรียบเสมือนโรงงานผลิตน้ํา เปรียบเสมือนโรงงานฟอกอากาศ ดังนั้นสิ่งที่ทําในวันนี้ ทําเพื่อลูกหลานในอนาคต ซึ่งการจะดําเนินการเช่นนี้ได้ต้องอาศัยความร่วมมือจากทุก ๆ คน เพื่อให้ประเทศไทยมีพื้นที่ป่าเพิ่มขึ้นตามเป้าหมาย 40 %
รัฐบาลไทย-ข่าวทำเนียบรัฐบาล-"วราวุธ" ลงพื้นที่ตรวจเยี่ยมและให้ขวัญกำลังใจเจ้าหน้าที่ อช.สักใหญ่่ พร้อมย้ำ ดึงเครือข่ายชุมชนร่วมดูแลป่า
วันจันทร์ที่ 25 มกราคม 2564
"วราวุธ" ลงพื้นที่ตรวจเยี่ยมและให้ขวัญกําลังใจเจ้าหน้าที่ อช.สักใหญ่่ พร้อมย้ํา ดึงเครือข่ายชุมชนร่วมดูแลป่า
"วราวุธ" ลงพื้นที่ตรวจเยี่ยมและให้ขวัญกําลังใจเจ้าหน้าที่ อช.สักใหญ่่ พร้อมย้ํา ดึงเครือข่ายชุมชนร่วมดูแลป่า
วันนี้ (21 มกราคม 2564) เวลาประมาณ 17.30 น. นายวราวุธ ศิลปอาชา รัฐมนตรีว่าการกระทรัพยากรธรรมชาติและสิ่งแวดล้อม (รมว.ทส.)​ พร้อมด้วยนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหารระดับสูงกระทรวงฯ ลงพื้นที่ตรวจเยี่ยมและให้ขวัญกําลังใจเจ้าหน้าที่ในการปฏิบัิติงาน
พร้อมรับฟังปัญหา อุปสรรคการดําเนินงานทั้งในเรื่องการปราบปราม การพิทักษ์ป่า การดับไฟป่า การดูแลความเรียบร้อยของอุทยานฯ รวมถึงการให้ความสําคัญถึงความเป็นอยู่และสวัสดิการของเจ้าหน้าทุกระดับ โดยโอกาสนี้ได้ให้แนวทางการดําเนินงานแก่อุทยานแห่งชาติต้นสักใหญ่ เพื่อนําไปปรับปรุงและพัฒนาอุทยานฯ อีกทั้งได้เน้นย้ําให้เจ้าหน้าที่ทุกท่านมีวินัย มีความอดทน มีความซื่อสัตย์ ในการปฏิบัติงาน และทํางานร่วมกันกับเครือข่ายชุมชน ซึ่งเป็นส่วนสําคัญในการดูแลป่า
ทั้งนี้ นอกจากจะเพื่อสร้างความประทับใจ ความปลอดภัย ให้แก่นักท่องเที่ยวแล้ว สิ่งที่สําคัญที่สุดคือ เจ้าหน้าที่ เครือข่ายชุมชนในพื้นที่ และนักท่องเที่ยวได้ร่วมกันดูแลรักษาทรัพยากรธรรมชาติให้คงความสมบูรณ์สืบไป
โอกาสเดียวกันนี้ รมว.ทส. พร้อมคณะ ได้ตรวจติดตามสถานการณ์ทรัพยากรธรรมชาติและสิ่งแวดล้อม พร้อมทั้งเยี่ยมชมต้นสัก มเหสักข์ ซึ่งเป็นสักที่ใหญ่ที่สุดในโลก และมอบของที่ระลึกให้แก่กลุ่มเครือข่ายการมีส่วนร่วมในการอนุรักษ์ทรัพยากรป่าไม้และสัตว์ป่าในจังหวัด พิษณุโลกและอุตรดิตถ์ จํานวน 4 เครือข่าย ได้แก่ เครือข่ายกลุ่มปลูกต๋าว บ้านท่าเรือ เครือข่ายการแก้ปัญหาไฟป่าและหมอกควัน เครือข่ายหมู่บ้าน บ้านงอมสัก และเครือข่ายเพื่อการอนุรักษ์อุทยานแห่งชาติต้นสักใหญ่ อีกทั้งมอบเสบียงอาหาร แก่ตัวแทนเจ้าหน้าที่ฯ ที่ปฏิบัติงานในพื้นที่จังหวัดอุตรดิตถ์ ตลอดจนเยี่ยมชมการสาธิตการบริหารจัดการเชื้อเพลิงในรูปแบบ การชิงเก็บ ตามนโยบายของ รมว.ทส. โดยการเก็บเศษใบไม้นํามาบดอัดเป็นเชื้อเพลิงอัดแท่ง เพื่อนําไปเป็นปุ๋ย และแจกจ่ายประชาชนในบริเวณพื้นที่ ได้นําไปใช้ในการบํารุงรักษาต้นไม้ และปลูกต้นรวงผึ้ง เพิ่มพื้นที่สีเขียว ณ บริเวณอุทยานแห่งขาติต้นสักใหญ่ อ. น้ําปาด จ.อุตรดิตถ์ อีกด้วย
รัฐบาลไทย-ข่าวทำเนียบรัฐบาล-ศบค. รับมอบสิ่งของบริจาค พร้อมส่งต่อให้จ.สมุทรสาคร เพื่อป้องกันการแพร่ระบาดโควิด-19 ต่อไป
วันจันทร์ที่ 25 มกราคม 2564
ศบค. รับมอบสิ่งของบริจาค พร้อมส่งต่อให้จ.สมุทรสาคร เพื่อป้องกันการแพร่ระบาดโควิด-19 ต่อไป
ศบค. รับมอบสิ่งของบริจาค พร้อมส่งต่อให้จ.สมุทรสาคร เพื่อป้องกันการแพร่ระบาดโควิด-19 ต่อไป
เมื่อวันที่ 30 ธันวาคม 2563 ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อ ไวรัสโคโรนา 2019 (โควิด -19) ได้รับมอบสิ่งของบริจาคเพื่อสนับสนุนภารกิจของโรงพยาบาลและบุคคลากรทางแพทย์ที่ดูแลผู้ป่วยในสถานการณ์ โควิด-19 จากหน่วยงานและบุคคล ดังนี้ มูลนิธิเจริญโภคภัณฑ์มอบหน้ากากอนามัยทางการแพทย์ จํานวน  26,400 ชิ้น  มูลนิธิการจัดการด้านความมั่นคงร่วมกับบริษัท กิบไทย จํากัด มอบหน้ากากอนามัย N95 จํานวน 1,000 ชิ้น อุปกรณ์ป้องกันตนเอง (ชุด PPE) 2,000 ชุด ตู้เคลื่อนย้ายผู้ป่วย (Isolation Chamber) จํานวน 2 ตู้  การไฟฟ้าฝ่ายผลิตแห่งประเทศไทยมอบเจลแอลกอฮอล์ ขนาด 180 มล. จํานวน 600 ขวด เจลแอลกอฮอล์ ขนาด 5,000 ซีซี จํานวน 10 แกลลอน และนายแพทย์โชคชัย สุวรรณกิจบริหาร ที่ปรึกษาโรงพยาบาลหัวใจกรุงเทพมอบ ถุงมือสําหรับตรวจวินิจฉัยทางการแพทย์ จํานวน 300 ชิ้น น้ํายาผสมเครื่องช่วยหายใจ จํานวน 7 กล่อง น้ํายาฆ่าเชื้อ Virkon จํานวน 39 ซอง พลาสเตอร์ตราเสือ (Tigerplaster) จํานวน 11 กล่อง และถุงมือตรวจ (KENKO) จํานวน 1 กล่อง
ทั้งนี้ ศบค. ได้จัดส่งหน้ากากอนามัยทางการแพทย์จํานวน 26,400 ชิ้น ไปให้จังหวัดสมุทรสาคร เพื่อนําไปใช้ป้องกันการแพร่ระบาดโควิด-19 ต่อไป///
รัฐบาลไทย-ข่าวทำเนียบรัฐบาล-ช่วยขาย ! สินค้าสัตว์น้ำ ผ่าน “ตลาดประมงปลอดภัย GAP”
วันจันทร์ที่ 25 มกราคม 2564
ช่วยขาย ! สินค้าสัตว์น้ํา ผ่าน “ตลาดประมงปลอดภัย GAP”
...
กรมประมง จับมือ ตลาดไท จัดพื้นที่ทําเลทอง
สร้าง “ตลาดประมงปลอดภัย GAP” ให้เกษตรกร
ขายส่ง สินค้าสัตว์น้ํา จากฟาร์มที่ได้มาตรฐาน GAP
ฟรี ค่าเช่านาน 3 เดือน ตั้งแต่ 20 ม.ค. – 20 เม.ย.64
.
โดยยอดขายที่ผ่านมา พบว่า
ช่วยเกษตรกรระบายผลผลิต ไปได้ถึง 284,131 กก.
คิดเป็นมูลค่า 55,693,850 บาท
.
ปัจจุบัน มีสินค้ามาจําหน่ายแล้วกว่าวันละ 5 ตัน
เช่น กุ้งขาวแวนาไม กุ้งก้ามกราม ปลากะพงขาว
จาก 5 จังหวัด ได้แก่ ราชบุรี นครปฐม
สุพรรณบุรี กาญจนบุรี และฉะเชิงเทรา
.
เปิดขายในเวลา 04.00 – 11.00 น. ของทุกวัน
โดยมีการ ป้องกัน และ คัดกรอง โรคโควิด-19
ตามมาตรการสาธารณสุข อย่างเข้มงวด
.
อนาคต จะขยาย “ตลาดประมงปลอดภัย GAP”
ไปสู่ตลาดในภูมิภาค และ ผลักดันให้เป็น
ศูนย์กลางการค้าส่งสินค้าสัตว์น้ําแห่งใหม่
สู่ประชาชนทั่วประเทศต่อไป
.
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ขึ้นทะเบียน อย. แล้ว "วัคซีนแอสตราเซเนกา"
วันจันทร์ที่ 25 มกราคม 2564
ขึ้นทะเบียน อย. แล้ว "วัคซีนแอสตราเซเนกา"
...
ถือเป็นอีกหนึ่งข่าวดี สําหรับวัคซีน COVID-19
ของบริษัทแอสตราเซเนกา ที่ผลิตในประเทศอิตาลี
ได้ผ่านการขึ้นทะเบียนกับ อย. แล้ว
เพื่อใช้ฉีดในภาวะฉุกเฉิน
โดยมีระยะเวลาการขึ้นทะเบียน 1 ปี
.
ในระยะแรกบริษัทฯ จะจัดส่งวัคซีน จํานวน 50,000 โดส
ซึ่งจะถึงประเทศไทยในเดือน ก.พ.นี้
และส่วนที่เหลืออีก 150,000 โดส
จะตามมาในเดือน มี.ค. และ เม.ย.
.
โดยในขั้นตอนต่อไป กรมวิทยาศาสตร์การแพทย์
จะดําเนินการสุ่มตรวจคุณภาพวัคซีนทันที
ก่อนที่จะนําไปฉีดให้แก่ประชาชน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กสร. ปั้นนักบริหารระดับกลาง มุ่งสู่นักบริหารแรงงานคุณภาพ
วันจันทร์ที่ 25 มกราคม 2564
กสร. ปั้นนักบริหารระดับกลาง มุ่งสู่นักบริหารแรงงานคุณภาพ
กรมสวัสดิการและคุ้มครองแรงงาน จัดฝึกอบรมหลักสูตรการพัฒนานักบริหารแรงงานเพื่อการเปลี่ยนแปลงระดับกลาง รุ่น 30 มุ่งเสริมสร้าง พัฒนาทักษะ ความรู้ สมรรถนะที่จําเป็นต่อการปฏิบัติงานให้ข้าราชการในสังกัด เตรียมพร้อมก้าวสู่การเป็นนักบริหารแรงงานที่มีคุณภาพ
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน เปิดเผยว่า รัฐมนตรีว่าการกระทรวงแรงงาน นายสุชาติ ชมกลิ่น ให้ความสําคัญกับการพัฒนาทรัพยากรมนุษย์เป็นอย่างยิ่ง โดยเฉพาะข้าราชการในสังกัด เพราะถือเป็นกลไกในการขับเคลื่อนภารกิจตามนโยบายของกระทรวงแรงงานให้บรรลุผลสําเร็จได้ กสร. จึงดําเนินการจัดฝึกอบรมหลักสูตร การพัฒนานักบริหารแรงงานเพื่อการเปลี่ยนแปลงระดับกลาง (นบร.) รุ่นที่ 30 ที่มุ่งเน้นพัฒนาบุคลากรของกรม ให้มีความรู้รอบด้าน มีทักษะ สมรรถนะ และทัศนคติในการบริหารจัดการแบบองค์รวม เพื่อให้มีความพร้อมในการก้าวเข้าสู่การเป็นนักบริหารแรงงานที่มีคุณภาพในระดับกลาง ซึ่งมีความสําคัญในฐานะ ที่เป็นตัวกลางรับนโยบายจากผู้บริหารระดับสูงและแปลงไปสู่การปฏิบัติ จะต้องมีการวางแผน ด้านการบริหารงาน บริหารคน บริหารงบประมาณ ตลอดจนร่วมปฏิบัติให้งานที่ได้รับมอบหมายเป็นไปอย่างมีประสิทธิภาพและบรรลุเป้าหมายที่กําหนด จึงจําเป็นต้องมีความพร้อมในด้านทักษะ สมรรถนะ ความรู้ความสามารถและมีวิสัยทัศน์ที่กว้างไกล สามารถสร้างสรรค์นวัตกรรมใหม่ ๆ ให้กับองค์กรเพื่อรองรับกับสภาวการณ์ที่เปลี่ยนแปลง ตลอดเวลา และมีการกระตุ้นให้เกิดการพัฒนาศักยภาพของตนเองให้มีขีดความสามารถในการก้าวสู่ระดับสากล มีการทํางานในลักษณะเชิงรุก สามารถสร้างกระบวนทัศน์ และการบริหารการเปลี่ยนแปลงในหน่วยงานได้อย่างมีประสิทธิภาพ และเกิดผลสัมฤทธิ์ต่อองค์กร และประเทศชาติ
อธิบดีกสร. กล่าวต่อว่า การฝึกอบรมหลักสูตรการพัฒนานักบริหารแรงงานเพื่อการเปลี่ยนแปลงระดับกลาง รุ่นที่ 30 นี้ มีผู้เข้ารับการอบรมประกอบด้วยข้าราชการระดับชํานาญการสังกัดส่วนกลาง จํานวน 12 คน และส่วนภูมิภาค 28 คน เพื่อเป็นการลดความเสี่ยงในการแพร่ระบาดของโรคติดเชื้อไวรัสโคโรนา 2019 หรือ COVID-19 จึงได้กําหนดให้มีการฝึกอบรมเป็น 2 รูปแบบ คือ รูปแบบออนไลน์ผ่านวีดีทัศน์ทางไกล (video conference) ด้วยโปรแกรม zoom และรูปแบบเข้าห้องเรียนฝึกปฏิบัติการทํางานร่วมกัน รวมถึงการศึกษาดูงานในพื้นที่จริง ซึ่งกสร. มุ่งหวังว่าจากการฝึกอบรมในครั้งนี้ผู้เข้ารับการอบรมจะได้นําความรู้ไปใช้ประโยชน์ในการปฏิบัติงาน ตลอดจนถ่ายทอดไปยังผู้ใต้บังคับบัญชาและเพื่อนร่วมงานเพื่อก่อให้เกิดประโยชน์องค์กร นายจ้าง ลูกจ้าง สถานประกอบกิจการและผู้ที่เกี่ยวข้องต่อไป
รัฐบาลไทย-ข่าวทำเนียบรัฐบาล-“กอช. เผยผลการดำเนินงานปี 2563 สร้างผลตอบแทนให้สมาชิกได้ถึง 2.48% ท่ามกลางวิกฤตโควิด-19”
วันจันทร์ที่ 25 มกราคม 2564
“กอช. เผยผลการดําเนินงานปี 2563 สร้างผลตอบแทนให้สมาชิกได้ถึง 2.48% ท่ามกลางวิกฤตโควิด-19”
กอช. เผยผลการดําเนินงานปี 2563 สร้างผลตอบแทนการลงทุนให้สมาชิกได้ถึง 2.48% พร้อมเผยแผนการลงทุนในสภาวะที่เศรษฐกิจรอการฟื้นตัวจากสถานการณ์การระบาดของโควิด-19 ทั่วโลก โดยสัดส่วนการลงทุนส่วนใหญ่ประกอบไปด้วยหลักทรัพย์ที่มีความมั่นคงสูง
กองทุนการออมแห่งชาติ หรือ กอช. เผยผลการดําเนินงานปี 2563 สร้างผลตอบแทนการลงทุนให้สมาชิกได้ถึง 2.48% พร้อมเผยแผนการลงทุนในสภาวะที่เศรษฐกิจรอการฟื้นตัวจากสถานการณ์การระบาดของโควิด-19 ทั่วโลก โดยสัดส่วนการลงทุนส่วนใหญ่ประกอบไปด้วยหลักทรัพย์ที่มีความมั่นคงสูง
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) เปิดเผยถึงผลการดําเนินงานปี 2563 (ณ วันที่ 31 ธันวาคม พ.ศ. 2563) กอช. สร้างผลตอบแทนการลงทุนให้สมาชิกได้ถึง 2.48% ท่ามกลางการผันผวนของสถานการณ์โรคระบาดโควิด - 19 ซึ่งยังสูงกว่าอัตราดอกเบี้ยเงินฝากประจํากับธนาคาร
อย่างไรก็ตาม การบริหารเงินลงทุนท่ามกลางสถานการณ์โรคระบาดโควิด - 19 การลงทุนของ กอช. ต้องระมัดระวังเน้นไปที่สินทรัพย์ที่มีความมั่นคงสูง ณ ปัจจุบัน ได้แก่ พันธบัตรรัฐบาล เงินฝาก และหุ้นกู้ภาคเอกชนที่มีความน่าเชื่อถือด้านเครดิตสูง ถึงแม้สภาวะเศรษฐกิจปัจจุบันที่ยังมีความไม่แน่นอนอยู่ แต่ทาง กอช. เริ่มเห็นสัญญาณที่ดีขึ้นหลายประการ อันบ่งบอกถึงการฟื้นตัวทางเศรษฐกิจ รวมทั้งนโยบายทางการคลังของรัฐบาลที่พยายามจะกระตุ้นและประคับประคองเศรษฐกิจ ดังนั้น สินทรัพย์ที่มีการเติบโตสูงและให้รายได้ที่สม่ําเสมอ อาทิ ตราสารทุน และกองทุนรวมอสังหาริมทรัพย์ จะมีความน่าสนใจ และเป็นโอกาสที่ กอช. น่าจะลงทุนต่อไป
ทั้งนี้ สมาชิกมั่นใจได้ว่า จะได้รับเงินบํานาญรายเดือนจาก กอช. เมื่ออายุครบ 60 ปีบริบูรณ์ ซึ่งจะได้รับเงินคืนทั้งส่วนที่เป็นเงินออมสะสมของสมาชิก และเงินสมทบเพิ่มจากรัฐบาล พร้อมผลตอบแทนการลงทุนของทั้งเงินทั้งหมดได้รับการค้ําประกัน ไม่ต่ํากว่าดอกเบี้ยเงินฝากประจําของธนาคาร วันที่สมาชิกครบอายุ 60 ปี
“คุณออม รัฐช่วยออม คุณได้บํานาญ”
รัฐบาลไทย-ข่าวทำเนียบรัฐบาล-อย่าโหลด อย่าแชร์! แอปฯ หมอชนะปลอม
วันจันทร์ที่ 25 มกราคม 2564
อย่าโหลด อย่าแชร์! แอปฯ หมอชนะปลอม
...
แจ้งเตือนทุกคนครับ ก่อนโหลดแอปฯ หมอชนะ
โปรดดูให้ดีว่าเป็นแอปฯ ของจริงหรือไม่
.
เพราะล่าสุดมีการแชร์ข่าวปลอมในโลกออนไลน์
ว่าแอปฯ หมอชนะถูกอัปเดตใหม่
โดยใช้ชื่อว่า “หมอชนะ app ภาษาไทย – Morchana”
ซึ่งแอปฯ ดังกล่าวเป็นของปลอมนะครับ
.
แอปฯ หมอชนะ ของจริงที่รัฐบาลดูแล
จะใช้ชื่อว่า “Morchana หมอชนะ”
มีโลโก้ลักษณะคล้ายเครื่องมืออุปกรณ์แพทย์
และผู้พัฒนา คือ สํานักงานพัฒนารัฐบาลดิจิทัล
.
จึงขอเตือนให้พี่น้องประชาชนระมัดระวัง
อย่าดาวน์โหลดแอปฯ ปลอมดังกล่าวมาใช้งาน
เพราะอาจถูกหลอกให้กรอกข้อมูลส่วนตัว
จนทําให้เกิดความเสียหายต่อไปได้
.
ดาวน์โหลดแอปพลิเคชันหมอชนะ “ของจริง” ได้ที่
iOS https://apple.co/3mTo6en
Android https://bit.ly/3mWguaS
HUAWEI AppGallery https://bit.ly/2WQ9HFa
Cr. กระทรวงดิจิทัลเพื่อเศรษฐกิจและสังคม
#ไทยคู่ฟ้า #รวมไทยสร้างชาติ
-------------------
รัฐบาลไทย-ข่าวทำเนียบรัฐบาล-บิ๊กป้อม หนุน ประกาศเขตพื้นที่เมืองเก่า "อุทัยธานี ตรัง ฉะเชิงเทรา" อนุรักษ์วัฒนธรรม ดึงภาคประชาชนมีส่วนร่วม
วันจันทร์ที่ 25 มกราคม 2564
บิ๊กป้อม หนุน ประกาศเขตพื้นที่เมืองเก่า "อุทัยธานี ตรัง ฉะเชิงเทรา" อนุรักษ์วัฒนธรรม ดึงภาคประชาชนมีส่วนร่วม
บิ๊กป้อม หนุน ประกาศเขตพื้นที่เมืองเก่า "อุทัยธานี ตรัง ฉะเชิงเทรา" อนุรักษ์วัฒนธรรม ดึงภาคประชาชนมีส่วนร่วม
วันนี้ (18 ม.ค. 64) เวลา 10.00 น. พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการอนุรักษ์และพัฒนากรุงรัตนโกสินทร์ และเมืองเก่า ครั้งที่ 1/2564 โดยมีนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ดร.รวีวรรณ ภูริเดช เลขาธิการสํานักงานนโยบายและแผนทรัพยากรธรรมชาติและสิ่งแวดล้อม ในฐานะฝ่ายเลขานุการ เข้าร่วม ณ ห้องประชุม 301 ชั้น 3 ตึกบัญชาการ 1 ทําเนียบรัฐบาล และประชุมผ่านระบบ Video Conference ร่วมกับกรรมการจากหน่วยงานที่เกี่ยวข้อง
พลเอก ประวิตร ได้กล่าวขอบคุณ คณะกรรมการทุกท่านที่สละเวลามาเข้าร่วมประชุม ให้ข้อเสนอแนะ และข้อคิดเห็นที่เป็นประโยชน์ โดยวันนี้ที่ประชุมได้มีการพิจารณาและเห็นชอบให้ประกาศเขตพื้นที่เมืองเก่าเพิ่ม 3 เมือง ได้แก่ เมืองเก่าอุทัยธานี เมืองเก่าตรัง และเมืองเก่าฉะเชิงเทรา รวมประกาศเขตพื้นที่เมืองเก่าแล้ว 36 เมือง โดยมีพื้นที่ครอบคลุมบริเวณสําคัญของเมืองเก่าแต่ละเมือง ดังนี้
เมืองเก่าอุทัยธานี : วัดอุโปสถาราม (วัดโบสถ์) เขาสะแกกรัง ย่านชุมชนตรอกยาจีน และชุนชนชาวแพแม่น้ําสะแกกรัง
เมืองเก่าตรัง : บ้านพักผู้ว่าราชการจังหวัดตรัง วิหารคริสตจักรตรัง อาคารสโมสรข้าราชการ หอนาฬิกาจังหวัดตรัง สถานีรถไฟตรัง และตึกแถวย่านประวัติศาสตร์ทับเที่ยง
เมืองเก่าฉะเชิงเทรา : ป้อมและกําแพงเมืองฉะเชิงเทราบริเวณริมฝั่งแม่น้ําบางปะกง วัดโสธรวรารามวรวิหาร ศาลหลักเมืองฉะเชิงเทรา ตําหนักกรมหมื่นมรุพงษ์ศิริพัฒน์ อนุสาวรีย์พระยาศรีสุนทรโวหาร อาคารไม้สัก 100 ปี และย่านการค้าตลาดสดทรัพย์สินพระมหากษัตริย์ จังหวัดฉะเชิงเทรา
นอกจากนี้ ยังได้เห็นชอบแผนแม่บทและผังแม่บทการอนุรักษ์และพัฒนาบริเวณเมืองเก่า 5 เมือง ได้แก่ เมืองเก่าสกลนคร เมืองเก่าระนอง เมืองเก่าราชบุรี เมืองเก่าตาก และเมืองเก่าแพร่ ทั้งนี้ การประกาศเขตพื้นที่เมืองเก่า กรอบแนวทางการอนุรักษ์และพัฒนาเมืองเก่า และแผนแม่บทฯ เป็นกลไกในการบริหารจัดการที่สําคัญ เพื่อให้มรดกทางวัฒนธรรมเมืองเก่า คงคุณค่าความสําคัญทางประวัติศาสตร์ รวมทั้ง ให้ภาคส่วนที่เกี่ยวข้อง และประชาชนในพื้นที่เมืองเก่า นําแผนแม่บทฯ ไปขับเคลื่อนงานอนุรักษ์และพัฒนาเมืองเก่า ให้มีความสอดคล้องกับบริบทพื้นที่โดยการมีส่วนร่วมต่อไป
รัฐบาลไทย-ข่าวทำเนียบรัฐบาล-ทส. ร่วมประชุมคณะกรรมการระดับชาติผ่าน Video Conference เตรียมการจัดการประชุมผู้นำเขตเศรษฐกิจเอเปค ช่วงที่ไทยเป็นเจ้าภาพจัดประชุม ปี 65
วันจันทร์ที่ 25 มกราคม 2564
ทส. ร่วมประชุมคณะกรรมการระดับชาติผ่าน Video Conference เตรียมการจัดการประชุมผู้นําเขตเศรษฐกิจเอเปค ช่วงที่ไทยเป็นเจ้าภาพจัดประชุม ปี 65
ทส. ร่วมประชุมคณะกรรมการระดับชาติผ่าน Video Conference เตรียมการจัดการประชุมผู้นําเขตเศรษฐกิจเอเปค ช่วงที่ไทยเป็นเจ้าภาพจัดประชุม ปี 65
นายวราวุธ ศิลปอาชา รัฐมนตรีว่าการกระทรวงทรัพยากรธรมชาติและสิ่งแวดล้อม พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ผู้บริหารระดับสูง และข้าราชการที่เกี่ยวข้อง ร่วมประชุมคณะกรรมการระดับชาติเพื่อเตรียมการจัดการประชุมผู้นําเขตเศรษฐกิจเอเปคและการประชุมที่เกี่ยวข้อง ในช่วงที่ประเทศไทยเป็นเจ้าภาพจัดการประชุมเอเปค ปี พ.ศ. 2565 ผ่านระบบประชุมทางไกล (Video Conference) เมื่อวันที่ 18 มกราคม 2564 ณ ห้องประชุมชั้น 17 อาคารกระทรวงทรัพยากรธรรมชาติและสิ่งแวดล้อม โดยมี พลเอก ประยุทธ์ จันทร์โอชา นายกรัฐมนตรี ประธานการประชุมฯ โดยที่ประชุมได้รับทราบแนวนโยบายการเตรียมการ การดําเนินการ กรอบระยะเวลาในการจัดประชุม ความคืบหน้า รวมถึงการพิจารณาหารือขอความเห็นชอบแผนการจัดการประชุมระดับผู้นํารัฐมนตรี และเจ้าหน้าที่อาวุโส ในช่วงที่ไทยเป็นเจ้าภาพจัดการประชุมเอเปค ปี พ.ศ. 2565 ตลอดจนการแต่งตั้งคณะอนุกรรมการด้านต่าง ๆ เพื่อให้การดําเนินงานเป็นไปด้วยความเรียบร้อย ทั้งนี้ เพื่อให้เกิดการส่งเสริมการค้าและการลงทุนอย่างเสรี ก้าวไปสู่สังคมดิจิทัล ส่งเสริมสุขภาวะ (well-being) เกิดความมั่นคงทางอาหารและการเกษตรการเจริญเติบโตอย่างครอบคลุม ยั่งยืน และมีความรับผิดชอบ
รัฐบาลไทย-ข่าวทำเนียบรัฐบาล-ไม่ทิ้งกัน! ส่งรถด่วนปันสุข – รับทุกข์ สู่ชุมชน
วันจันทร์ที่ 25 มกราคม 2564
ไม่ทิ้งกัน! ส่งรถด่วนปันสุข – รับทุกข์ สู่ชุมชน
...
รถด่วน “ปันสุขสู่ชุมชน” เป็นหน่วยบรรเทาทุกข์
นําเครื่องอุปโภคบริโภคที่จําเป็น
เช่น หน้ากากอนามัย และเจลแอลกอฮอล์ล้างมือ
ออกไปช่วยผู้เดือดร้อนในชุมชนจากการระบาดของโควิด-19
ตั้งเป้าให้บริการ 54 จุด ครอบคลุมพื้นที่ 25 จังหวัด
.
มีแผนปล่อยรถขบวนแรก วันที่ 27 ม.ค. 64 นี้
จํานวน 15 คัน นําร่อง 5 จังหวัดพื้นที่สีแดง
ได้แก่ จ.นนทบุรี ปทุมธานี สมุทรสาคร
สมุทรปราการ และ กทม.
.
รถด่วนคันนี้ ไม่ได้มีหน้าที่แค่ “ปันสุข”
แต่ยัง “รับทุกข์” ได้ด้วย
ผู้ที่ต้องการความช่วยเหลือด้านการดํารงชีพ
สามารถเขียนสิ่งที่ต้องการ ส่งให้ “รถปันสุข”
หรือใส่ใน “ตู้รับทุกข์” ที่ตั้งอยู่ในชุมชนก็ได้
.
จากนั้นเจ้าหน้าที่จะรวบรวมเรื่อง
และลงพื้นที่ไปเยี่ยมเยียนอย่างเร่งด่วน
เพื่อหาแนวทางดูแลช่วยเหลือต่อไป
.
นอกจากนี้ ยังสามารถขอความช่วยเหลือ
ผ่านทางสายด่วน พม. 1300 ได้ฟรี ตลอด 24 ชั่วโมง
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กรมบัญชีกลาง ชี้แจง!! กรณีเรียกเงินเบี้ยยังชีพผู้สูงอายุคืน
วันจันทร์ที่ 25 มกราคม 2564
กรมบัญชีกลาง ชี้แจง!! กรณีเรียกเงินเบี้ยยังชีพผู้สูงอายุคืน
จากกรณีที่มีข่าวเกี่ยวกับผู้สูงอายุใน ต.เจริญสุข อ.เฉลิมพระเกียรติ จ.บุรีรัมย์ แจ้งว่ากรมบัญชีกลางมีหนังสือเรียกเก็บเงินเบี้ยผู้สูงอายุคืนรวมดอกเบี้ย เป็นเงินจํานวน 84,000 บาท เนื่องจากได้รับบํานาญ กรณีลูกชายเป็นทหารเสียชีวิตจากเหตุคลังแสงระเบิด
นางนิโลบล แวววับศรี รองอธิบดีกรมบัญชีกลาง ในฐานะโฆษกกรมบัญชีกลาง กล่าวว่า จากกรณีที่มีข่าวเกี่ยวกับผู้สูงอายุรายนางบวน โล่ห์สุวรรณ อายุ 89 ปี ชาวบ้านใน ต.เจริญสุข อ.เฉลิมพระเกียรติ จ.บุรีรัมย์ แจ้งว่ากรมบัญชีกลางมีหนังสือเรียกเก็บเงินเบี้ยผู้สูงอายุคืนรวมดอกเบี้ย เป็นเงินจํานวน 84,000 บาท เนื่องจากได้รับบํานาญ กรณีลูกชายเป็นทหารเสียชีวิตจากเหตุคลังแสงระเบิด นั้น
“กรมบัญชีกลาง ขอเรียนชี้แจงว่า เนื่องจากหลักเกณฑ์ตามระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น พ.ศ. 2552 และที่แก้ไขเพิ่มเติม (ฉบับที่ 3) พ.ศ. 2561 ได้กําหนดคุณสมบัติของผู้มีสิทธิจะได้รับเงินเบี้ยยังชีพผู้สูงอายุ ว่าจะต้องไม่เป็นผู้ได้รับเงินบํานาญ เบี้ยหวัด บํานาญพิเศษ หรือเงินอื่นใด ในลักษณะเดียวกัน ซึ่งแต่เดิม องค์การบริหารส่วนตําบล (อบต.) เจริญสุข จ.บุรีรัมย์ เป็นผู้จ่ายเงินเบี้ยยังชีพผู้สูงอายุให้แก่นางบวน โล่สุวรรณ ตลอดมา ต่อมาในปี 2563 ได้มีการดําเนินการโครงการบูรณาการฐานข้อมูลสวัสดิการสังคม ผ่านระบบบูรณาการฐานข้อมูลสวัสดิการสังคม (e-social welfare) เพื่ออํานวยความสะดวกด้านการจ่ายตรงเบี้ยชีพผู้สูงอายุและเบี้ยความพิการ ระหว่างกรมบัญชีกลางและกรมส่งเสริมการปกครองท้องถิ่น (สถ.) ดังนั้น เมื่อ อบต. มีหนังสือสอบถามกรมบัญชีกลางให้ตรวจสอบกับฐานข้อมูลผู้รับบํานาญ ว่าผู้สูงอายุรายดังกล่าวเป็นผู้รับบํานาญหรือไม่ กรมบัญชีกลางได้ตรวจสอบพบว่า เป็นผู้รับบํานาญพิเศษ พร้อมทั้งได้มีหนังสือตอบ อบต. แล้ว
อนึ่ง ในกรณีที่ได้รับเงินเบี้ยสูงอายุไปโดยไม่มีสิทธิ อบต. จะเรียกคืนเงินตามขั้นตอนและวิธีการที่ อบต. กําหนด ไม่ได้อยู่ในอํานาจของกรมบัญชีกลางที่จะดําเนินการได้ อย่างไรก็ดี กรมบัญชีกลางมีความห่วงใย และเข้าใจสถานการณ์ความเดือดร้อนของประชาชนเป็นอย่างมาก จึงได้มอบหมายคลังจังหวัดบุรีรัมย์ ประสาน อบต. เร่งชี้แจงทําความเข้าใจกับผู้สูงอายุรายดังกล่าวเรียบร้อยแล้ว ทั้งนี้ กรมบัญชีกลางยังคงมุ่งมั่นที่จะพัฒนาฐานข้อมูลด้านสวัสดิการสังคมกับทุกภาคส่วน เพื่อให้มีความครบถ้วนในทุกมิติ และอํานวยความสะดวกด้านการเบิกจ่ายตรง ให้มีความรวดเร็ว โปร่งใส เป็นธรรม หากมีข้อสงสัยสามารถสอบถามเพิ่มเติมได้ที่ Call Center กรมบัญชีกลาง 02 270 6400 ในวันและเวลาราชการ ตลอดจนสามารถติดตามข่าวสารเกี่ยวกับสวัสดิการสังคม และบําเหน็จบํานาญ ได้ทาง CGD Application โดยดาวน์โหลดฟรีผ่านทาง Play Store สําหรับ Android หรือ App store สําหรับ iOS " โฆษกกรมบัญชีกลาง กล่าว
รัฐบาลไทย-ข่าวทำเนียบรัฐบาล-รมว.วธ.เป็นประธานการประชุมหัวหน้าส่วนราชการ และองค์การมหาชนสังกัดกระทรวงวัฒนธรรม ครั้งที่ ๑/๒๕๖๔
วันพุธที่ 20 มกราคม 2564
รมว.วธ.เป็นประธานการประชุมหัวหน้าส่วนราชการ และองค์การมหาชนสังกัดกระทรวงวัฒนธรรม ครั้งที่ ๑/๒๕๖๔
รมว.วธ.เป็นประธานการประชุมหัวหน้าส่วนราชการ และองค์การมหาชนสังกัดกระทรวงวัฒนธรรม ครั้งที่ ๑/๒๕๖๔
วันที่ ๒๐ มกราคม ๒๕๖๔ เวลา ๐๙.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานการประชุมหัวหน้าส่วนราชการ และองค์การมหาชนสังกัดกระทรวงวัฒนธรรม ครั้งที่ ๑/๒๕๖๔ เพื่อสรุปความคืบหน้าผลการดําเนินงานของหน่วยงานต่างๆ ให้เป็นไปตามนโยบายและมติการประชุมหัวหน้าส่วนราชการและองค์การมหาชนในสังกัดกระทรวงวัฒนธรรมและรายงานผลงานดําเนินงานตามนโยบายหลักของรัฐบาล โดยมีนางยุพา ทวีวัฒนะกิจบวร ปลัดกระทรวงวัฒนธรรม นายเวียง วรเชษฐ์ ที่ปรึกษารัฐมนตรีว่าการกระทรวงวัฒนธรรม ผู้บริหารกระทรวงวัฒนธรรม ข้าราชการและเจ้าหน้าที่ที่เกี่ยวข้อง เข้าร่วมประชุม ณ ศูนย์ประชุม ชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-รมว.วธ.บันทึกเทปรายการ “เล่าเรื่องไทยๆ กับ สายสวรรค์ ขยันยิ่ง”
วันพุธที่ 20 มกราคม 2564
รมว.วธ.บันทึกเทปรายการ “เล่าเรื่องไทยๆ กับ สายสวรรค์ ขยันยิ่ง”
รมว.วธ.บันทึกเทปรายการ “เล่าเรื่องไทยๆ กับ สายสวรรค์ ขยันยิ่ง”
วันที่ ๒๐ มกราคม ๒๕๖๔ เวลา ๑๑.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม บันทึกเทปรายการ“เล่าเรื่องไทยๆ กับ สายสวรรค์ ขยันยิ่ง” โดยมีนางยุพา ทวีวัฒนะกิจบวร ปลัดกระทรวงวัฒนธรรม ผู้บริหารกระทรวงวัฒนธรรม และเจ้าหน้าที่ที่เกี่ยวข้อง ร่วมชมการบันทึกเทป ณ บริเวณห้องโถง ชั้น ๑ กระทรวงวัฒนธรรม
รัฐบาลไทย-ข่าวทำเนียบรัฐบาล-ปลัดวธ.เข้าร่วมการประชุมคณะกรรมการศูนย์คุณธรรม ครั้งที่ ๑๐ (๔/๒๕๖๔)
วันพุธที่ 20 มกราคม 2564
ปลัดวธ.เข้าร่วมการประชุมคณะกรรมการศูนย์คุณธรรม ครั้งที่ ๑๐ (๔/๒๕๖๔)
ปลัดวธ.เข้าร่วมการประชุมคณะกรรมการศูนย์คุณธรรม ครั้งที่ ๑๐ (๔/๒๕๖๔)
วันที่ ๒๐ มกราคม ๒๕๖๔ เวลา ๑๓.๓๐ น. นายวีระ โรจน์พจนรัตน์ อดีตรัฐมนตรีว่าการกระทรวงวัฒนธรรม ในฐานะประธานกรรมการศูนย์คุณธรรม (องค์การมหาชน) เป็นประธานประชุมคณะกรรมการศูนย์คุณธรรม ครั้งที่ ๑๐ (๔/๒๕๖๔) โดยมีนางยุพา ทวีวัฒนะกิจบวร ปลัดกระทรวงวัฒนธรรม รศ.นพ.สุริยเดว ทรีปาตี ผู้อํานวยการศูนย์คุณธรรม (องค์การมหาชน) คณะกรรมการฯ และเจ้าหน้าที่ที่เกี่ยวข้องเข้าร่วม ณ ห้องประชุม ๑ ชั้น ๑๖ ศูนย์คุณธรรม (องค์การมหาชน) กรุงเทพฯ
รัฐบาลไทย-ข่าวทำเนียบรัฐบาล-กระทรวงเกษตรฯ ในฐานะผู้แทนไทย เข้าร่วมการประชุมระดับเจ้าหน้าที่อาวุโส (SOM)
วันพุธที่ 20 มกราคม 2564
กระทรวงเกษตรฯ ในฐานะผู้แทนไทย เข้าร่วมการประชุมระดับเจ้าหน้าที่อาวุโส (SOM)
กระทรวงเกษตรฯ ในฐานะผู้แทนไทย เข้าร่วมการประชุมระดับเจ้าหน้าที่อาวุโส (SOM) สําหรับการประชุมระดับรัฐมนตรีเกษตรเบอร์ลิน ครั้งที่ 13 ผ่านการประชุมออนไลน์ โดยเน้นย้ํานโยบาย “3S : Safety, Security & Sustainability” “Big Data ด้านเกษตร” รวมทั้งสนับสนุนการจั
นายระพีภัทร์ จันทรศรีวงศ์ รองปลัดกระทรวงเกษตรและสหกรณ์ เปิดเผยภายหลังเข้าร่วมการประชุมระดับเจ้าหน้าที่อาวุโส (Senior Officials’ Meeting : SOM) สําหรับการประชุมระดับรัฐมนตรีเกษตรเบอร์ลิน ครั้งที่ 13 (13th Berlin Agriculture Ministers’ Conference) ผ่านการประชุมออนไลน์ลักษณะเหมือนจริง (Virtual event) ณ ห้องประชุมกระทรวงเกษตรและสหกรณ์ ว่า การประชุมระดับเจ้าหน้าที่อาวุโสฯ เป็นการหารือรายละเอียดของร่างแถลงการณ์ (Communique) เพื่อให้รัฐมนตรีเกษตรรับรองในการประชุมระดับรัฐมนตรีเกษตรเบอร์ลิน ครั้งที่ 13 ซึ่งจะจัดขึ้นในวันศุกร์ที่ 22 มกราคม นี้ โดยได้หารือถึงแนวทางการดําเนินการเพื่อให้ภาคเกษตรและระบบอาหาร รับมือกับการแพร่ระบาดของโรคโควิด-19 และการเปลี่ยนแปลงสภาพภูมิอากาศ
โดยกระทรวงเกษตรฯ ในฐานะตัวแทนประเทศไทย ได้ให้ความสําคัญและยังคงเน้นย้ําการขับเคลื่อนนโยบาย
3 S คือ Safety, Security และ Sustainability ของภาคเกษตรและระบบอาหารให้มีความยั่งยืน ผ่านการส่งเสริมความปลอดภัยอาหารให้ได้มาตรฐานสากลและถูกหลักโภชนาการ การสร้างความมั่นคงด้านอาหาร สุขภาพ ความปลอดภัยชีวภาพ และให้เกษตรกรมีความเป็นอยู่ที่ดี และการสนับสนุนการทําเกษตรที่ยั่งยืนและเป็นมิตรต่อสิ่งแวดล้อม รวมทั้งตระหนักถึงความสําคัญของการป้องกันโรคระบาดพืชและสัตว์ และการนําเทคโนโลยีและนวัตกรรมมาใช้ทําการเกษตร รวมถึงสนับสนุนการเข้าไปมีส่วนร่วมด้านดินใน Global Soil Partnership (GSP) ภายใต้ FAO และด้านน้ําในเวทีระดับโลก เช่น World Water Forum, Global Water Partnership (GWP) และ UNESCO-IHP เพื่อสนับสนุนการจัดการทรัพยากรดินและน้ําอย่างยั่งยืน
นอกจากนี้ยังให้ความสําคัญในการจัดเก็บข้อมูล Big Data ด้านดิน น้ํา การเปลี่ยนแปลงสภาพภูมิอากาศ โรคและโรคระบาดของพืชและสัตว์ อันจะนําไปสู่การวางแผนการผลิตที่แม่นยํา ตอบสนองความมั่นคงอาหารที่ยั่งยืน โดยในส่วนของประเทศไทย ได้จัดตั้งศูนย์ข้อมูลเกษตรแห่งชาติ (National Agricultural Big Data: NABC) เพื่อรวบรวมข้อมูลด้านการเกษตรของประเทศ และนําข้อมูล Big Data มาใช้ประโยชน์ในการวิเคราะห์สถานการณ์เศรษฐกิจ และภัยพิบัติทางการเกษตร ได้อย่างมีประสิทธิภาพ รวมทั้งมีการจัดทําปฏิทินผลผลิตสินค้าเกษตรรายเดือนระดับจังหวัด เพื่อให้เกิดเพื่อวางแผนการผลิตให้สอดคล้องกับความต้องการของตลาด
ขณะเดียวกัน ได้เน้นย้ําถึงการสนับสนุนการจัดการทรัพยากรดินและน้ําอย่างยั่งยืน ซึ่งจะนําไปสู่ความยั่งยืนของภาคเกษตรและระบบอาหาร โดยประเทศไทยพร้อมมีส่วนร่วมตามพันธกรณีต่าง ๆ และจะทํางานร่วมกับ FAO และหน่วยงานที่เกี่ยวข้อง และพร้อมสนับสนุนการนํานโยบายด้านระบบอาหารโลกไปผลักดันให้เกิดผลปฏิบัติจริง เพื่อให้บรรลุเป้าหมาย SDG 2 (Zero Hunger), SDG 13 (Climate Change) และ SDG 15 (Life on Land) และเป้าหมายของการประชุมสุดยอดระดับผู้นําด้านระบบอาหารโลก (2021 UN Food Systems Summit) ซึ่งประเทศไทยได้แต่งตั้งผู้ดําเนินการเตรียมการจัดประชุมระดับผู้นําด้านระบบอาหารโลก (National Dialogues Convenor) เพื่อรวบรวมข้อมูลจากทุกภาคส่วนที่เกี่ยวข้องกับระบบอาหาร และนําไปจัดทํานโยบายและกิจกรรมเพื่อรายงานต่อที่ประชุมระดับผู้นําฯ ในช่วงปลายปีนี้ด้วย.
รัฐบาลไทย-ข่าวทำเนียบรัฐบาล-พม. รับมอบแอลกอฮอล์ออแกนิค จากสำนักงานตำรวจแห่งชาติเพื่อส่งต่อให้กลุ่มเป้าหมาย ใช้ป้องกันโรคโควิด-19
วันพุธที่ 20 มกราคม 2564
พม. รับมอบแอลกอฮอล์ออแกนิค จากสํานักงานตํารวจแห่งชาติเพื่อส่งต่อให้กลุ่มเป้าหมาย ใช้ป้องกันโรคโควิด-19
พม. รับมอบแอลกอฮอล์ออแกนิค จากสํานักงานตํารวจแห่งชาติเพื่อส่งต่อให้กลุ่มเป้าหมายใช้ป้องกันโรคโควิด-19
วันนี้ (20 ม.ค. 64) เวลา 11.00 น. ที่บริเวณโถงชั้น 1 กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯ นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)เป็นประธานในพิธีรับมอบผลิตภัณฑ์แอลกอฮอล์ออแกนิค 75 % ชนิดน้ํา ขนาด 3.8 ลิตร จํานวน 1,008 แกลลอน จากผู้แทนสํานักงานตํารวจแห่งชาติ โดย พ.ต.อ.ศิริวัฒน์ ดีพอ รองโฆษกสํานักงานตํารวจแห่งชาติ และ พ.ต.อ.หญิง ศิริกุล กฤตพิทยบูรณ์ รองโฆษกสํานักงานตํารวจแห่งชาติ พร้อมด้วยผู้แทน บริษัท มะหาคัท จํากัด เพื่อส่งมอบให้กับกลุ่มเป้าหมายและประชาชนในชุมชนต่างๆ เพื่อป้องกันการแพร่ระบาดของโรคติดเชื้อไวรัสโคโรน่า 2019 (COVID-19)
นางพัชรี กล่าวว่า จากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ในรอบที่ 2 ของประเทศไทย ซึ่งส่งผลกระทบต่อประชาชนในวงกว้างทั่วประเทศ รวมถึงกลุ่มเป้าหมายของกระทรวง พม. ตั้งแต่เด็ก เยาวชน สตรี ผู้สูงอายุ คนพิการ คนไร้บ้าน และผู้ด้อยโอกาส รวมทั้งผู้มีรายได้น้อย ซึ่งเป็นกลุ่มเปราะบางที่มีความเสี่ยงสูง ทั้งนี้ กระทรวง พม. และสํานักงานตํารวจแห่งชาติจึงได้บูรณาการทํางานร่วมกัน เพื่อป้องกันการแพร่ระบาดของโรคโควิด-19 โดยในวันนี้สํานักงานตํารวจแห่งชาติได้นําผลิตภัณฑ์แอลกอฮอล์ออแกนิค 75 % ชนิดน้ํา ขนาด 3.8 ลิตร จํานวน 1,008 แกลลอน ซึ่งได้รับการสนับสนุนจากบริษัทมะหาคัท จํากัด (การรวมตัวของอาจารย์ช่างตัดผมมืออาชีพบริการตัดผมแบบ Delivery ผ่าน Application MAHACUT) มามอบให้กระทรวง พม. เพื่อนําไปส่งมอบให้ประชาชนกลุ่มเป้าหมายในชุมชนต่างๆ
นางพัชรี กล่าวเพิ่มเติมว่า กระทรวง พม. ขอขอบคุณสํานักงานตํารวจแห่งชาติและบริษัทมะหาคัท จํากัด ที่มีความห่วงใยประชาชนกลุ่มเป้าหมาย ด้วยการมอบผลิตภัณฑ์แอลกอฮอล์ออแกนิค โดยกระทรวง พม. จะนําไปส่งมอบให้ถึงมือประชาชนกลุ่มเป้าหมายในชุมชนต่างๆ โดยเร็วที่สุด ทั้งนี้ ขอเชิญชวนร่วมกันบริจาคเงินและสิ่งของ เพื่อช่วยเหลือประชาชนกลุ่มเป้าหมายที่เดือดร้อนและอยู่ในภาวะยากลําบากจากการแพร่ระบาดของโรคโควิด-19 ได้ที่ ศูนย์รับบริจาคกระทรวง พม. โทร. 02-659-6476 หรือติดต่อศูนย์ช่วยเหลือสังคม สายด่วน พม. โทร. 1300 บริการฟรี 24 ชั่วโมง อีกทั้ง หากประชาชนพบเห็นการรวมกลุ่มกันเพื่อกระทําการที่ผิดกฎหมาย สามารถแจ้งเบาะแสได้ที่ สายด่วน โทร. 191 และ 1599 บริการฟรี 24 ชั่วโมง
รัฐบาลไทย-ข่าวทำเนียบรัฐบาล-รมว.ดีอีเอส มอบหมายผู้ช่วยรัฐมนตรีฯ ยื่นแจ้งความนายธนาธร จึงรุ่งเรืองกิจ ประธานคณะก้าวหน้า คดี ม.112
วันพุธที่ 20 มกราคม 2564
รมว.ดีอีเอส มอบหมายผู้ช่วยรัฐมนตรีฯ ยื่นแจ้งความนายธนาธร จึงรุ่งเรืองกิจ ประธานคณะก้าวหน้า คดี ม.112
รมว.ดีอีเอส มอบหมายผู้ช่วยรัฐมนตรีฯ ยื่นแจ้งความนายธนาธร จึงรุ่งเรืองกิจ ประธานคณะก้าวหน้า คดี ม.112
เมื่อวันที่ 20 มกราคม 2564 นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม มอบหมายนายเนวินธุ์ ช่อชัยทิพฐ์ ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคม ร่วมกับ นายทศพล เพ็งส้ม ผู้ช่วยรัฐมนตรีประจําสํานักนายกรัฐมนตรี และ นายสุภรณ์ อัตถาวงศ์ ผู้ช่วยรัฐมนตรีประจํานายกรัฐมนตรี ยื่นแจ้งความที่ กองบังคับการปราบปรามการกระทําความผิดเกี่ยวกับอาชญากรรมทางเทคโนโลยี (บก.ปอท.) เพื่อร้องทุกข์กล่าวโทษเอาผิด นายธนาธร จึงรุ่งเรืองกิจ ประธานคณะก้าวหน้า ฐานความผิดต่อองค์พระมหากษัตริย์ไทยอยู่ในประมวลกฎหมายอาญา มาตรา 112 บัญญัติไว้ว่า “ผู้ใดหมิ่นประมาท ดูหมิ่น หรือแสดงความอาฆาตมาดร้ายพระมหากษัตริย์ พระราชินี รัชทายาท หรือผู้สําเร็จราชการแทนพระองค์ ต้องระวางโทษจําคุกตั้งแต่ 3 ปีถึง 15 ปี” และด้วยการกระทําความผิดเกี่ยวกับคอมพิวเตอร์ ปี 2560 ที่ระบุว่า ผู้ใดกระทําความผิดที่ระบุไว้ดังต่อไปนี้ ต้องระวางโทษจําคุกไม่เกิน 5 ปี หรือปรับไม่เกิน 100,000 บาท หรือทั้งจําทั้งปรับ ณ ชั้น 4 ศูนย์ราชการ อาคาร B แจ้งวัฒนะ
****************
รัฐบาลไทย-ข่าวทำเนียบรัฐบาล-รมว.วธ.เป็นประธานฝ่ายฆราวาสในพิธีบำเพ็ญกุศล เนื่องในวาระครบรอบ ๑๕๑ ปีชาตกาล พระอาจารย์มั่น ภูริทัตโต บุคคลสำคัญของโลกสาขาสันติภาพ
วันพุธที่ 20 มกราคม 2564
รมว.วธ.เป็นประธานฝ่ายฆราวาสในพิธีบําเพ็ญกุศล เนื่องในวาระครบรอบ ๑๕๑ ปีชาตกาล พระอาจารย์มั่น ภูริทัตโต บุคคลสําคัญของโลกสาขาสันติภาพ
รมว.วธ.เป็นประธานฝ่ายฆราวาสในพิธีบําเพ็ญกุศล เนื่องในวาระครบรอบ ๑๕๑ ปีชาตกาล พระอาจารย์มั่น ภูริทัตโต บุคคลสําคัญของโลกสาขาสันติภาพ
วันที่ ๒๐ มกราคม ๒๕๖๔ เวลา ๑๓.๓๐ น.นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานฝ่ายฆราวาสในพิธีบําเพ็ญกุศล เนื่องในวาระครบรอบ ๑๕๑ ปีชาตกาล พระอาจารย์มั่น ภูริทัตโต บุคคลสําคัญของโลกสาขาสันติภาพ โดยมีพระเทพวรคุณ เจ้าอาวาสวัดบรมนิวาสราชวรวิหาร เป็นประธานฝ่ายสงฆ์ และมีนายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม นายกิตติพันธ์ พานสุวรรณ รองปลัดกระทรวงวัฒนธรรม นายเกรียงศักดิ์ บุญประสิทธิ์ อธิบดีกรมการศาสนา ผู้บริหารกระทรวงวัฒนธรรม เจ้าหน้าที่ ผู้แทนหน่วยงานที่เกี่ยวข้อง และพุทธศาสนิกชนเข้าร่วมพิธี ณ ศาลาอุรุพงศ์ วัดบรมนิวาสราชวรวิหาร กรุงเทพมหานคร
รัฐบาลไทย-ข่าวทำเนียบรัฐบาล-เมื่อประชาชนเดือดร้อน...ทหารพร้อมจะอยู่เคียงข้างประชาชนเสมอ
วันพุธที่ 20 มกราคม 2564
เมื่อประชาชนเดือดร้อน...ทหารพร้อมจะอยู่เคียงข้างประชาชนเสมอ
#สู้ไปด้วยกัน
#สํานักงานปลัดกระทรวงกลาโหม
#ทหารของพระราชา
รัฐบาลไทย-ข่าวทำเนียบรัฐบาล-ครม. ผ่านร่างพระราชบัญญัติตำรวจแห่งชาติ พ.ศ. …. เตรียมเสนอรัฐสภาต่อไป
วันพุธที่ 20 มกราคม 2564
ครม. ผ่านร่างพระราชบัญญัติตํารวจแห่งชาติ พ.ศ. .... เตรียมเสนอรัฐสภาต่อไป
ครม. ผ่านร่างพระราชบัญญัติตํารวจแห่งชาติ พ.ศ. .... เตรียมเสนอรัฐสภาต่อไป
วันที่ 20 ม.ค.64 นายอนุชา บูรพชัยศรี โฆษกประจําสํานักนายกรัฐมนตรี เผยคณะรัฐมนตรีมีมติเห็นชอบร่างพระราชบัญญัติตํารวจแห่งชาติ พ.ศ. .... ตามที่สํานักงานคณะกรรมการกฤษฎีกาได้ปรับปรุงแก้ไขแล้วและให้เสนอรัฐสภาต่อไป พร้อมกันให้ส่งความเห็นและข้อเสนอแนะของคณะกรรมการนโยบายการบริหารทุนหมุนเวียนไปยังคณะกรรมการประสานงานสภาผู้แทนราษฎรเพื่อประสานการพิจารณาในชั้นคณะกรรมาธิการของรัฐสภาต่อไป โดยร่างพระราชบัญญัติตํารวจแห่งชาติ พ.ศ. .... เป็นการปรับปรุงพระราชบัญญัติตํารวจแห่งชาติ พ.ศ. 2547 เกี่ยวกับการแต่งตั้งและโยกย้ายข้าราชการตํารวจ และการพิจารณาบําเหน็จความชอบให้มีหลักการที่ชัดเจน โดยได้เพิ่มบทเฉพาะกาลไว้ในร่างมาตรา 116 วรรคท้าย เพื่อเร่งรัดให้คณะกรรมการข้าราชการตํารวจ (ก.ตร.) กําหนดการประเมินความพึงพอใจในการบริการประชาชนให้แล้วเสร็จภายในหนึ่งปีนับแต่วันที่พระราชบัญญัตินี้ใช้บังคับ
โฆษกประจําสํานักนายกรัฐมนตรี ยังกล่าวเพิ่มเติมว่า ร่างพระราชบัญญัติตํารวจแห่งชาติ พ.ศ. .... เป็นการดําเนินการตามแผนปฏิรูปประเทศตามรัฐธรรมนูญแห่งราชอาณาจักรไทยด้านกระบวนการยุติธรรม ในการปรับปรุงแก้ไขกฎหมายเกี่ยวกับหน้าที่ อํานาจและภารกิจของตํารวจให้เหมาะสม และแก้ไขปรับปรุงกฎหมายเกี่ยวกับการบริหารงานบุคคลของข้าราชการตํารวจให้เกิดประสิทธิภาพ มีหลักประกันว่าข้าราชการตํารวจจะได้รับค่าตอบแทนที่เหมาะสม ได้รับความเป็นธรรมในการแต่งตั้งและโยกย้าย และการพิจารณาบําเหน็จความชอบตามระบบคุณธรรมที่ชัดเจน โดยพิจารณาแต่งตั้งและโยกย้ายต้องคํานึงถึงอาวุโสและความรู้ความสามารถประกอบกัน เพื่อให้ข้าราชการตํารวจสามารถปฏิบัติหน้าที่ได้อย่างมีอิสระ ไม่ตกอยู่ใต้อาณัติของบุคคลใด มีประสิทธิภาพและภาคภูมิใจในการปฏิบัติหน้าที่ของตน
พร้อมกันนี้คณะรัฐมนตรียังเห็นควรให้ส่งความเห็นและข้อเสนอแนะของคณะกรรมการนโยบายการบริหารทุนหมุนเวียนที่มีมติเห็นควรให้มีการจัดตั้งกองทุนเพื่อการสืบสวน สอบสวน การป้องกันและปราบปรามการกระทําผิดทางอาญาตามร่างพระราชบัญญัตินี้แล้ว โดยมีข้อสังเกตเพิ่มเติมเกี่ยวกับการกําหนดให้นําเงินกองทุนไปใช้จ่ายได้เฉพาะในส่วนที่มีงบประมาณไม่เพียงพอหรือไม่อาจใช้จากเงินงบประมาณได้ กําหนดให้คณะรัฐมนตรีเป็นผู้พิจารณาอนุมัติการนําเงินค่าปรับส่งเข้ากองทุน และการจัดทําบัญชีและรายงานการเงินประจําปีของกองทุน ไปยังคณะกรรมการประสานงานสภาผู้แทนราษฎรเพื่อประสานการพิจารณาในชั้นคณะกรรมาธิการของรัฐสภาอีกด้วย
รัฐบาลไทย-ข่าวทำเนียบรัฐบาล-เผยผลสำรวจ : ประชาชนส่วนใหญ่พึงพอใจ และเชื่อมั่นต่อการแก้ไขปัญหาของรัฐบาล ในระดับมาก-มากที่สุด
วันพุธที่ 20 มกราคม 2564
เผยผลสํารวจ : ประชาชนส่วนใหญ่พึงพอใจ และเชื่อมั่นต่อการแก้ไขปัญหาของรัฐบาล ในระดับมาก-มากที่สุด
เผยผลสํารวจ : ประชาชนส่วนใหญ่พึงพอใจและเชื่อมั่นต่อการแก้ไขปัญหาของรัฐบาลในระดับมาก-มากที่สุด
วันที่ 20 ม.ค.64 นายอนุชา บูรพชัยศรี โฆษกประจําสํานักนายกรัฐมนตรีเปิดเผย ที่ประชุมคณะรัฐมนตรีรับทราบผลการสํารวจความต้องการของประชาชน พ.ศ. 2564 พบว่าประชาชนส่วนใหญ่มีความพึงพอใจต่อรัฐบาลในการแก้ปัญหาต่าง ๆ ของประเทศในระดับมากถึงมากที่สุดที่ ร้อยละ 45.5 และประชาชนมีความเชื่อมั่นต่อการดําเนินงานของรัฐบาลในระดับมากถึงมากที่สุดที่ ร้อยละ 47.2 โดยสํานักงานสถิติแห่งชาติ (สสช.) ได้ส่งเจ้าหน้าที่สัมภาษณ์สมาชิกในครัวเรือนที่มีอายุตั้งแต่ 15 ปีขึ้นไปทุกจังหวัดทั่วประเทศ จํานวน 46,600 คน ระหว่างวันที่ 23 พฤศจิกายน – 8 ธันวาคม 2563
ผลการสํารวจความต้องการของประชาชน พ.ศ. 2564 ได้แก่
-ของขวัญปีใหม่ที่ต้องการจากรัฐบาลในปี 2564 ใน 5 อันดับแรก คือ ควบคุมราคาสินค้าอุปโภค-บริโภค ลดค่าไฟฟ้า ค่าน้ําประปา (ร้อยละ 79.4) เพิ่มมาตรการ/สวัสดิการต่าง ๆ เช่น โครงการคนละครึ่ง เบี้ยยังชีพคนชรา (ร้อยละ 27.1) แก้ปัญหาด้านการเกษตร เช่น จัดหาตลาดรองรับผลผลิต แก้ปัญหาราคาพืชตกต่ํา (ร้อยละ 19.7) แก้ปัญหาการว่างงาน (ร้อยละ 15.1) ชดเชยรายได้ที่สูญเสียจากการแพร่ระบาดของโรคติดเชื้อไวรัสโควิด -19 (ร้อยละ 12.9)
-ความเดือดร้อนที่ประชาชนได้รับในปี 2563 ใน 5 อันดับแรกของ คือ ค่าครองชีพสูง เช่น สินค้าอุปโภค บริโภค ค่าใช้จ่ายในการเดินทาง (ร้อยละ 75.2) ปัญหาจากการทําการเกษตร เช่น ต้นทุนสูง ผลผลิตราคาตกต่ํา (ร้อยละ 40.4) ไม่มีเงินทุนในการประกอบอาชีพ (ร้อยละ 27.8) รายได้ไม่เพียงพอกับรายจ่าย / รายได้ลดลง (ร้อยละ 19.8) และหนี้สินในระบบ/นอกระบบ (ร้อยละ 15.0)
โฆษกประจําสํานักนายกรัฐมนตรี เผยว่า เป็นการดําเนินการตามมติคณะรัฐมนตรี 17 มิถุนายน 2545 ที่ให้สํานักงานสถิติแห่งชาติ สํารวจความต้องการของประชาชน เพื่อให้ประชาชนได้แสดงความคิดเห็นและมีส่วนร่วมสะท้อนปัญหาความเดือดร้อน ความต้องการที่จะให้รัฐบาลดําเนินการช่วยเหลือในเรื่องต่าง ๆ รวมทั้งจะเป็นข้อมูลให้รัฐบาล หน่วยงานท้องถิ่น นําไปเป็นแนวทางในการติดตาม วางแผนกําหนดนโยบายที่ตอบสนองต่อความต้องการของประชาชนต่อไป
รัฐบาลไทย-ข่าวทำเนียบรัฐบาล-รมต.อนุชา หารือ มส. การดำเนินงานทำนุบำรุงพระพุทธศาสนา กิจการพระพุทธศาสนาในพื้นที่ 3 จังหวัดชายแดนภาคใต้
วันพุธที่ 20 มกราคม 2564
รมต.อนุชา หารือ มส. การดําเนินงานทํานุบํารุงพระพุทธศาสนา กิจการพระพุทธศาสนาในพื้นที่ 3 จังหวัดชายแดนภาคใต้
รมต.อนุชา หารือ มส. การดําเนินงานทํานุบํารุงพระพุทธศาสนา กิจการพระพุทธศาสนาในพื้นที่ 3 จังหวัดชายแดนภาคใต้
วันนี้ (20 มกราคม 2563) เวลา 14.00 น. นายอนุชา นาคาศัย รัฐมนตรีประจําสํานักนายกรัฐมนตรี นําคณะ ประกอบด้วย นางสาว ณัฐธ์ภัสส์ ยงใจยุทธ ที่ปรึกษารัฐมนตรีประจําสํานักนายกรัฐมนตรี และนายชาญกฤช เดชวิทักษ์ ผู้ช่วยรัฐมนตรีประจําสํานักนายกรัฐมนตรี เข้ากราบถวายสักการะ กรรมการมหาเถรสมาคม โดยสมเด็จพระวันรัต กรรมการมหาเถรสมาคมเจ้าอาวาสวัดบวรนิเวศราชวรวิหารปฏิบัติหน้าที่ ประธานที่ประชุมมหาเถรสมาคม รัฐมนตรีประจําสํานักนายกรัฐมนตรี ได้นําเรียนถวาย ข้อหารือมหาเถรสมาคม เกี่ยวกับการดําเนินงานของสํานักงานพระพุทธศาสนาแห่งชาติ ซึ่งเป็นหน่วยงานในกํากับดูแล
และ กล่าวว่า รัฐบาลได้ดําเนินงานร่วมกับมหาเถรสมาคมในการทํานุบํารุงศาสนาทุกด้าน ในส่วนของคณะสงฆ์ที่ได้รับผลกระทบจากสถานการณ์แพร่ระบาดของเชื้อไวรัสโควิด-19 รัฐบาลไม่ได้นิ่งเฉย แต่อยู่ในระหว่างการหารือมาตรการเยียวยา ซึ่งต้องพิจารณาความเหมาะสมและการให้ความช่วยเหลืออย่างเท่าเทียม นอกจากนี้ยังได้มีการหารือกิจการพระพุทธศาสนาในพื้นที่ 3 จังหวัดชายแดนภาคใต้ เพื่อให้เกิดการดําเนินการที่เป็นธรรมในการให้ความช่วยเหลือ ซึ่งที่ประชุม มส. ขอให้พี่น้องประชาชนใน 3 จังหวัดชายแดนภาคใต้ ใช้หลัก "รู้รัก สามัคคี" ให้เกียรติซึ่งกันและกัน ยอมรับในวิถีชีวิตของกันและกัน เพื่อการอยู่ร่วมกันได้อย่างสงบสุข
สําหรับกรณีที่พบว่ามีพระสงฆ์ออกมาเคลื่อนไหวทางการเมือง รัฐมนตรีประจําสํานักนายกรัฐมนตรี ย้ําว่าเป็นเรื่องของคณะที่จะพอจารณาดําเนินการปกครองและการโทษทางพระวินัยให้เป็นไปตามกฎ ระเบียบ ประกาศ คําสั่ง และมติที่มหาเถรสมาคมกําหนด
-----------------
รัฐบาลไทย-ข่าวทำเนียบรัฐบาล-โฆษกรัฐบาลเผยรัฐบาลพร้อมชี้แจงทุกข้อสงสัยฝ่ายค้านในการประชุมสภาฯ
วันพุธที่ 20 มกราคม 2564
โฆษกรัฐบาลเผยรัฐบาลพร้อมชี้แจงทุกข้อสงสัยฝ่ายค้านในการประชุมสภาฯ
โฆษกรัฐบาลเผยรัฐบาลพร้อมชี้แจงทุกข้อสงสัยฝ่ายค้านในการประชุมสภาฯ
วันนี้ (20 ม.ค. 64) เวลา 14.00 น. ณ ทําเนียบรัฐบาล นายอนุชา บูรพชัยศรี โฆษกประจําสํานักนายกรัฐมนตรีกล่าวถึงความคืบหน้าการทํางานของรัฐบาลในการปฏิรูป เพื่อให้การบริหารราชการ เป็นไปด้วยความสะดวกรวดเร็ว สร้างความมั่นใจแก่พี่น้องประชาชน โดยวานนี้ คณะรัฐมนตรีมีมติเห็นชอบร่าง พ.ร.บ. ตํารวจแห่งชาติฉบับปรับปรุงแก้ไข รวมถึงการดําเนินการเรื่อง พ.ร.บ. ว่าด้วยการออกเสียงประชามติ พ.ศ. .... ที่อยู่ระหว่างการพิจารณาหารือของรัฐสภาเพื่อให้การแก้ไขรัฐธรรมนูญเป็นไปด้วยความรวดเร็ว
โฆษกรัฐบาลเผยว่า การเปิดประชุมรัฐสภาเพื่ออภิปรายไม่ไว้วางรัฐบาลที่กําหนดไว้ระหว่างวันที่ 16 – 19 ก.พ. 64 และลงมติวันที่ 20 ก.พ. 64 จะเป็นโอกาสให้รัฐบาลได้ชี้แจงถึงการทํางานของแต่ละกระทรวง รวมทั้งการทํางานของนายกรัฐมนตรีและรัฐมนตรี ซึ่งรัฐบาลพร้อมตอบทุกคําถาม และข้อสงสัยของฝ่ายค้าน เพื่อให้ประชาชนได้มั่นใจว่าการบริหารราชการแผ่นดินเป็นไปด้วยความโปร่งใส มีความตั้งใจจริง โฆษกรัฐบาลยังย้ําว่า “เป็นหน้าที่สําคัญของรัฐบาลที่จะต้องชี้แจงข้อมูลแก่พี่น้องประชาชนโดยตรง ให้มีความรวดเร็ว ถูกต้อง ชัดเจน”
......................
กลุ่มประชาสัมพันธ์และเผยแพร่ สํานักโฆษก